ખમાસા-દાણાપીઠ ખાતે આવેલા મુખ્યાલયમાં મુલાકાતીઓ માટે ફોટાવાળા પ્રવેશ પાસની વ્યવસ્થા ઊભી કરાઈ છે. ગાંધીનગરના સચિવાલની જેમ સત્તાધીશોએ કિલ્લેબંધી તો ઊભી કરી છે, પરંતુ તેમાં સામાન્ય નાગરિકો જ હેરાન પરેશાન થઈ રહ્યા છે. આજે મહિનાઓ બાદ પણ શાસક કે વિપક્ષના કાર્યકરો બેરોકટોક રીતે આવ જા કરી રહ્યા છે. આ લોકોને પાસ કઢાવવો પડતો નથી ! મહિલા કોર્પોરેટરોના પતિ મહાશયોને પણ તંત્ર રોકતું ટોકતું નથી ! આ તો ઠીક, મુખ્યાલયમાં ફેરિયાઓ પણ બેધડકપણે જાતજાતની અને ભાતભાતની ખાદ્યવસ્તુઓ કે વસ્ત્રોના થેલા લઈને ઘૂસે છે. અગાઉની સિક્યોરિટી કાર્યક્ષમ નથી તેવાં બહાનાં સર નવી સિક્યોરિટી મુલાકાતીઓ પ્રવેશ પાસ ચકાસવા બેસાડી દે તેમ છતાં શાકમાં કોળુંને બદલે પરંતુ આખ્ખેઆખું કોળું જ જઈ રહ્યું છે !